Незвычайная экспазіцыя прадстаўлена на другім паверсе Музея сучаснага мастацтва. Вітрыны папросту зіхацяць ад ювелірных вырабаў эксклюзіўнай мастацккай якасці. Проста шкадуеш, што тут немагчыма набыць нешта для сябе, сям’і, любімай жанчыны. Па 15 студзеня свае працы тут прадстаўляе бадай самы знакаміты ювелір Беларусі – Мікалай Кузьміч з Брэста. Выстава так і называецца – “Ювелірыка. Майстар вядомы найперш тым, што ў аўтэнтычнай тэхніцы выканаў копію ці не самай галоўнай беларускай святыні – знакамітага Крыжа Св.Еўфрасінні Полацкай. На жаль, з’яўленне гэтага шэдэўра-копіі мела адзін негатыўны эфект: амаль перапыніліся спробы знайсці ў Маскве (сакрэт Полішэнеля) і вярнуць скрадзены КДБ у чэрвені 1941 г. з Магілёўскага музея арыгінал. Тым не меньш тут мы канцэнтруемся на станоўчых момантах: майстар аднавіў і скарыстоўвае старажытныя тэхнікі ювелірнай зерні, скані, перагародчатых эмаляў, фініфці. Таму уражанне ад наведвання выставы, быццам пабываў у нейкім каралеўскім сховішчы. Экспазіцыя дзейнічае па 15 студзеня.